**OSNOVNA ŠKOLA DR JOSIPA PANČIĆA**

**BRIBIR, KIČERI BB**

**OIB 42987580097**

**GODIŠNJI** **IZVJEŠTAJ**

 **O IZVRŠENJU FINANCIJSKOG PLANA**

**OSNOVNE ŠKOLE DR JOSIPA PANČIĆA BRIBIR**

* 1. **– 31.12. 2024. GODINE**

Bribir, ožujak 2025. godine

Godišnji izvještaj o izvršenju Financijskog plana za 2024. godinu sastavljen je prema odredbama Zakona o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023).

Škola nije imala primitke od financijske imovine i zaduživanja, niti izdatke za financijsku imovinu i otplate zajmova, pa isti neće biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Godišnji izvještaj o izvršenju Financijskog plana za 2024. proračunsku godinu obuhvaća:**

**1. Opći dio izvještaja o izvršenju financijskog plana**

**2. Posebni dio izvještaja o izvršenju financijskog plana**

**3. Obrazloženje izvještaja o izvršenju financijskog plana**

**4. Posebni izvještaji**

**UVOD**

Na osnovu Zakona o proračunu (NN 144/21), Škola je dužna izraditi Financijski plan i dostaviti ga Školskom odboru na usvajanje.

Školski odbor odnosno Županijska skupština do kraja tekuće godine usvaja financijski plan za narednu godinu.

Financijski plan Škole za 2024. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole.

Škola je također izradila tijekom 2024. godine 1. i 2. rebalans financijskog plana, odnosno I. i II izmjene i dopune financijskog plana. I. rebalans za 2024. godinu Županijska skupština usvojila je dana 13.06.2025., dok je II. izmjene i dopune financijskog plana u dijelu u kojem su planirana dodatna sredstva dobivena od našeg osnivača, Školski odbor usvojio dana 23.12.2025. godine.

Prilikom izrade financijskog plana, prihodi i rashodi za 2024. godinu planirani su i usvojeni na razini skupine (2. razina računskog plana).

U Izvještaju o izvršenju financijskog plana daje se informacija jesu li prihodi i rashodi ostvareni prema usvojenom planu.

Također da li je ostvareno planirano pokriće manjka prihoda iz prethodne godine, odnosno da li je preneseni višak prihoda utrošen u skladu sa planom.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO**
* Sažetak Općeg dijela
* Izvršenje prihoda i rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji

1. **POSEBNI DIO**
* Izvršenje rashoda po programskoj i ekonomskoj klasifikaciji te izvorima financiranja
1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje općeg dijela

- Obrazloženje ostvarenja plana prenesenog viška/manjka

- Obrazloženje rashoda po programskoj klasifikaciji

 **4. POSEBNI IZVJEŠTAJI**

Posebni izvještaji iz članka 46. do 51. Pravilnika u godišnjem izvještaju o izvršenju financijskog plana proračunskog korisnika.

Ovaj Izvještaj o izvršenju financijskog plana sadrži IZVORNI i TEKUĆI PLAN, u kojem su prikazani prihodi i rashodi 2. rebalansa, te sukladno usvojenom planu, u nastavku daje se obrazloženje izvršenja istoga za razdoblje 01.01.2024. do 31.12.2024. godine.

**OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**



**Obrazloženje ostvarenih prihoda**

**u odnosu na planirane prihode**

 **u 2. Izmjenama i dopunama financijskog plana za 2024. godinu.**



**PRIHODI**

U nastavku ističemo odstupanja od plana, na razini skupine računskog plana (2. razina),

za one prihode koji značajnije utječu na iskazivanje rezultata.

63 POMOĆI UNUTAR OPĆEG PRORAČUNA

Prihodi od pomoći odnose se na prihode iz proračuna proračunskim korisnicima koji im nije nadležan.

Prihodi od pomoći sastoje se od prihoda od Ministarstva i prihoda od Općine Vinodolske.

Ostvareni prihodi u 2024. godini u odnosu na 2023. veći su i indeks iznosi 119,47%. Razlog odstupanja je što smo primili više prihoda od Ministarstva za plaće koje su u 2024. godini povećane zbog primjene novog Zakona o plaćama i novih većih koeficijenata. Što se tiče ostvarenog prihoda u odnosu na planirano u 2024. godini, indeks iznosi 97,66%

64 PRIHODI OD IMOVINE

Prihodi od imovine odnose se na kamate na depozite po viđenju.

65 PRIHODI PO POSEBNIM PROPISIMA

Prihodi za posebne namjene sastoje se od prihoda Sufinanciranja cijene produženog boravka od roditelja. Škola ima organiziran produženi boravak za učenike od 1. do 4. razreda. Roditelji financiraju cijenu ručka 3,70 eura dnevno i 14 eura za materijalne troškove mjesečno. Ostvarenje godišnjem plana iznosi 81,86%. Ostvarenje je manje od planiranog jer učenici nisu redovito polazili produženi boravak.

66 PRIHODI OD PRODAJE PROIZVODA I PRUŽENIH USLUGA

Prihodi od prodanih proizvoda

Odnose se na prihod od Školske zadruge.

Zadruga je u 2024. godini proizvela i prodala proizvoda u odnosu na planirano 102,50% eura, pa time ostvarila i veći prihod od planiranog.

Prihodi od najma dvorane

Odnose se na prihod od iznajmljivanja školske dvorane, učionice i zemljišta.

Planirani prihodi u odnosu na plan 2024. godine iznose 68,98%.

Ukupno odstupanje u odnosu na 2023. iz razloga što smo u 2024. godini imali manje prihoda

od najma dvorane. Indeks je 66,67%.

67 PRIHODI IZ NADLEŽNOG PRORAČUNA

Primorsko-goranska županija kao naš osnivač financira materijalne rashode nužne za realizaciju nastavnog plana i programa. Prihodi su ostvareni prema planiranim vrijednostima.

Primorsko-goranska županija također financira i programe Školskog kurikuluma i programa Škole plivanja. Navedeni planirani prihodi realizirani su u iznosu 100%.

U tablici prihoda, vidljivo je ostvarenje prihoda u odnosu na plan indeks 110,50%. Razlog je što nam je Primorsko goranska županija u 2024. financirala zamjenu ulaznih vrata u školu, a te rashode nije uvrstila u naš plan.

72 PRIHODI OD PRODAJE DUGOTRAJNE IMOVINE

Prihodi prikazani na 7211 Stambeni objekti odnose se na prihod od prodaje stana na kojem je postojalo stanarsko pravo.

U tablici je prikazan prihod samo u 2023. godini iz razloga što je bivši djelatnik u 2023. godini u cijelosti otplatio stan i time ispunio svoju obvezu.

**Obrazloženje ostvarenih rashoda u odnosu na planirane rashode u 2. Izmjenama i dopunama financijskog plana za 2024. godinu.**



U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.

**RASHODI**

311 RASHODI ZA ZAPOSLENE

Rashodi za zaposlene veći su u odnosi na prethodnu godinu, jer se plaća zaposlenika povećala u 2024. godini zbog povećanja koeficijenata prema novom Zakonu o plaćama. Stoga indeks iznosi 120,54%. Ostvarenje godišnjeg plana iznosi 98,21%.

321 NAKNADE TROŠKOVA ZAPOSLENIMA

U odnosu na ostvareno na prethodnu godinu rashodi su 101,85%.

322 RASHODI ZA MATERIJAL I ENERGIJU

Rashodi za materijal u odnosu na ostvareno u prethodnom razdoblju su veći. Razlog odstupanja je što je kupljeno više namirnica za školsku marendu, jer u 2024. godini svi učenici koriste besplatnu školsku marendu. A također smo imali potrebu za nabavkom više materijala za održavanje zgrade, te smo zamijenili dotrajale reflektore u školskoj sportskoj dvorani

323 RASHODI ZA USLUGE

Rashodi za usluge na 3. razini ostvareno 2024. godine, u odnosu na prethodnu 2023. godinu iznose 116,28%.

Rashodi za usluge ostvareno u 2024. u odnosu na ostvareno 2023. godine u dijelu Usluge tekućeg održavanja iznose 128,81%. Razlog odstupanja je što smo u 2024. godini izvršili zamjenu ulaznih vrata. Također postoji odstupanje u odnosu na prethodnu godinu kod Usluga promidžbe i informiranja. Indeks je 770,83%, a razlog je što smo u 2024. godini objavili natječaj za izbor ravnatelja.

329 OSTALI NESPOMENUTI RASHODI POSLOVANJA

Ostvareno u 2024. godini u odnosu na prethodnu godinu indeks iznosi 192,77%.

Razlog odstupanja je što smo u 2024. godini imali troškove: sudska pristojba za upis u sudski

registar i javnobilježnička pristojba, te certifikat za Registar zaposlenika, certifikat za

Centralni obračun plaće-Cop i E-račun.

372 NAKNADE GRAĐANIMA I KUĆANSTVIMA

Rashodi ostvareni na ovom kontu odnose na nabavu besplatnih radnih udžbenika koji su poskupili u odnosu na 2023. godinu. Stoga indeks iznosi 122,83%.

42 RASHODI ZA NABAVU DUGOTRAJNE IMOVINE

Rashodi za nabavu opreme realizirani su u odnosu na plan u iznosu od 54,51%. Nabava opreme planirat će se u 2025. godini prema potrebama škole i financijskim mogućnostima.



Prihodi i rashodi razvrstani su prema izvorima financiranja.

U dijelu prihoda, prikazani su prihodi ostvareni u 2024. godini.

U dijelu rashoda, prikazani su rashodi koji su se financirali iz prihoda 2024. godine. A također su prikazani i rashodi koji su pokriveni viškom prenesenih sredstava iz prethodne godine.

**Obrazloženje prenesenih viškova po izvorima i ekonomskoj klasifikaciji**

 **C. PRENESENA SREDSTVA IZ PRETHODNE GODINE**



U tabličnom prikazu vidimo da su prema Odluci Školskog odbora o preraspodjeli prenesenog viška iz 2023. , preneseni viškovi planirani po izvorima u financijskom planu za 2024. godinu.



Prenesena sredstva utrošena su u odnosu na financijski plan u dijelu vlastitih rashoda poslovanja u iznosu 100%.

Također prenesena sredstva od pomoći utrošena su u iznosu 100%.

Plan rashoda za nabavu nefinancijske imovine iz izvora vlastita sredstva, ostvaren je u iznosu od 16,04%. Neutrošena sredstva planirat će se utrošiti u 2025. godini po istoj namjeni.

**Obrazloženje prenesenih manjkova po izvorima**

Manjak prihoda poslovanja – IZVOR: POMOĆI - MINISTARSTVO

Planirano pokriće manjka poslovanja iz 2023. godine koje se odnosi na rashode za namirnice za besplatnu marendu učenika za 12/2023. godine u iznosu od **1.594,67** Eur, ostvareno je doznakom prihoda od Ministarstva u cijelosti, odnosno 100%.

**Zaključak općeg dijela obrazloženja:**

Škola je poslovala prema pozitivnim zakonskim propisima. Pri planiranju prihoda i rashoda vodili smo se realnim potrebama za ostvarenje ciljeva i programa koji su i ostvareni.

Iz tablice SAŽETAK OPĆEG DIJELA, vidljivo je da je ostvarenje PRIHODA u 2024. godini 670.945,20 Eur, te u odnosu na planirano indeks iznosi **97,89%.**

Škola je ostvarila 669.234,75 Eur RASHODA, te u odnosu na planirano indeks iznosi **97,36%.**

Rezultat 2024. godine je višak prihoda u iznosu od 1.710,45,54 Eur.

Prenesena sredstava iz 2023. godine iznose 1.983,76 Eur. (razlika viška 3.578,43 i manjka 1.594,67)

Iz tablice SAŽETAK OPĆEG DIJELA vidljivo je da je preneseni manjak iz prethodne 2023. godine 1.594,67 Eur. Manjak se odnosio na trošak besplatnih učeničkih marendi za 12/2023. godine. U izvoru financiranja Pomoći, planirani su veći prihodi u 2024. godini, koji su trebali pokriti navedeni manjak. Ministarstvo je u 2024. godini doznačilo planirana sredstva i time je ostvaren plan pokrića manjka.

Također iz tablice je vidljivo da je škola prenesla višak prihoda iz 2023. godine u iznosu od 3.578,43 Eur. Odlukom Školskog odbora o raspodjeli financijskog rezultata , škola je u financijskom planu povećala rashode koji su pokriveni prenesenim viškom.

Škola je poslovala na dan 31.12.2024. godine sa pozitivnim rezultatom koji iznosi VIŠAK od 3.694,21 Eur. Od čega je višak poslovanja 5.166,47 Eur, a manjak 1.472,26 Eur. Manjak se odnosi na prihod za besplatne marende učenika u prosincu 2024. godine koje je Ministarstvo doznačilo u siječnju 2025. godine. Višak prihoda 2024. godine prenosi se u 2025. godinu, i prema Odluci Školskog odbora o rasporedu financijskog rezultata bit će raspoređen u 1. rebalansu 2025. godine.

Članak 44. stavak 2. Pravilnika

Stanje novčanih sredstava proračunskog korisnika na početku i na kraju proračunske godine.

|  |  |
| --- | --- |
| **01.01.2024.** | **31.12.2024.** |
| 4.406,13 Eur | 6.430,83 Eur |

 **OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

Obrazloženje ostvarenih rashoda u odnosu na planirane rashode po programskoj klasifikaciji iskazane po organizacijskoj klasifikaciji, izvorima financiranja i ekonomskoj klasifikaciji, raspoređenim u programe koji se sastoje od aktivnosti i projekata

**PROGRAM: 5301 OSNOVNOŠKOLSKO OBRAZOVANJE**

**A530101**: **OSIGURAVANJE UVJETA RADA**

IZVOR: 321401 VLASTITI PRIHODI-**NAJAM DVORANE**

U priloženoj tablici po programskoj klasifikaciji vidljivo je da ostvareni rashodi u 2024. godini u odnosu na planirano iznose 26,60%. Neutrošena sredstva planirat će se realizirati u 2025. godini.

IZVOR: 4411 PRIHODI ZA DECENTRALIZIRANE FUNKCIJE –**ŽUPANIJA PGŽ**

Primorsko-goranska županija kao naš osnivač na temelju Odluke o kriterijima, mjerilima i načinu financiranja minimalnog financijskog standarda za decentralizirane funkcije osnovnog školstva, financira školu za obavljanje nastavnog plana i programa. Ostvarenje plana je 99,19%.

IZVOR: 5214 POMOĆI - **MINISTARSTVO**

Financijski plan rashoda financiranih iz državnog proračuna odnosi se na plaće zaposlenika, prekovremene, jubilarne nagrade, pomoći , dar djeci, regres, božićnice, uskrsnicu i prijevoz zaposlenika. Indeks iznosi 97,54%.

**A530106**: **NABAVA UDŽBENIKA ZA UČENIKE OŠ**

IZVOR: 5214 POMOĆI – MINISTARSTVO Sredstva za nabavu besplatnih udžbenika za obvezne i izborne nastavne predmete učenicima osnovnih škola osigurana su u Državnom proračunu RH. Ostvarenje programa je 113,72%. Razlog odstupanja je što su cijene besplatnih udžbenika ove godine povećane.

**A530107**: **PREHRANA ZA UČENIKE U OSNOVNIM ŠKOLAMA**

IZVOR: 5214 POMOĆI - MINISTARSTVO

Prema Odluci Vlade RH, svi učenici osnovne škole imaju pravo na besplatne školske obroke. Ostvarenje plana je 102,18%.

**PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA**

**A530202** **PRODUŽENI BORAVAK UČENIKA**

IZVOR: 4314 PRIHODI ZA POSEBNE NAMJENE

Škola ima organiziran produženi boravak učenika. Roditelji financiraju ručak i materijalne troškove. Ostvareni rashodi u odnosu na planirane iznose 82,07%. Ostvarenje je manje od planiranog jer učenici nisu redovito polazili produženi boravak.

IZVOR: 5214 POMOĆI

Općina Vinodolska financira plaću učiteljice u produženom boravku. Ostvareni rashodi u odnosu na planirane rashode iznose 95,69%.

**A530222 PROGRAMI ŠKOLSKOG KURIKULUMA**

IZVOR: 111 OPĆI PRIHODI I PRIMICI **– PGŽ PREMA UGOVORU**

Program školskog kurikuluma koji financira Primorsko-goranska županija.

Ostvareni rashodi u 2024. godini u odnosu na planirano iznose 100%.

IZVOR: 321401 VLASTITI PRIHODI – **ŠKOLSKA ZADRUGA**

Školska zadruga ostvaruje prihod izradom i prodajom vlastitih proizvoda. Ostvareni rashodi u odnosu na planirano iznose 54,78% iz razloga što smo prvo knjižili rashode koji su pokriveni prenesenim sredstvima iz prethodne godine, te isti iznose ostvareno u odnosu na planirano 100%. Neutrošena sredstva realizirati će se u 2025. godini za nabavu materijala za izradu novih proizvoda.

IZVOR: 521401 POMOĆI **– ŠKOLSKI KURIKULUM-OPĆINA VINODOLSKA**

Općina Vinodolska financira programe školskog kurikuluma i to: sportska i ostala natjecanja učenika, prijevoz učenika u kazalište i na terensku nastavu, rashode obilježavanja Dana škole, poklone za odlične učenike te nabavu knjiga za školsku knjižnicu. Planirani rashodi realizirani su u 88,99% u dijelu plana koji se odnosi na rashode pokrivene prihodom iz 2024. godine. Razlog odstupanja je što nije realizirana u cijelosti terenska nastava. Međutim rashodi koji su podmireni sa prenesenim sredstvima iz prethodne godine ostvareni su u iznosu od 100%.

**A530239 ŽUPANIJSKA ŠKOLA PLIVANJA**

IZVOR: 111 POREZNI I OSTALI PRIHODI

Ugovor o sufinanciranju programa sklopljen je sa Primorsko-goranskom županijom za obuku plivanja učenika 2. razreda. Plan je ostvaren 100%.

**A530240** **OSIGURANJE BESPLATNIH MENSTR. HIGIJENSKIH POTREPŠTINA**

IZVOR: 5214 POMOĆI - MINISTARSTVO

Rashodi ostvareni na ovoj aktivnosti odnose se na nabavu higijenskih potrepština za djevojčice koje je prema Odluci Vlade RH, financiralo Ministarstvo. Ostvarenje plana je 86,53%.

**PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU**

**K530801** **OPREMANJE USTANOVA ŠKOLSTVA**

Navedeni program realiziran je u odnosu na planirano 24,82%. Neutrošena vlastita sredstva za nabavu opreme planirat će se u 2025. godini po istoj namjeni. Ostvaren je rashod koji nije planiran, a odnosi se na nabavu knjiga za školsku knjižnicu financiran od Ministarstva znanosti i obrazovanja i mladih. Nabava opreme planirat će se u 2025. godini prema potrebama i financijskim mogućnostima škole.

**Zaključak posebnog dijela obrazloženja:**

Obrazloženje posebnog dijela sastoji se od obrazloženja programa, aktivnosti i projekata zajedno sa ciljevima i pokazateljima uspješnosti.

Struktura financijskog plana rashoda škole dijeli se na tri glavna programa unutar kojih su planirane aktivnosti. Unutar aktivnosti rashodi su planirani po izvorima financiranja. Za svaku aktivnost postavljeni su svrha i cilj programa kao i njegova zakonska osnova na kojoj se program zasniva.

Ostvarenje Godišnjeg plana i programa rada škole i Školskog kurikuluma uvjetovano je financijskim sredstvima potrebnim za njihovo ostvarenje.

Ciljevi programa i aktivnosti postavljeni u financijskom planu, ostvareni su:

* Pružanje usluge osnovnoškolskog obrazovanja i odgoj učenika.
* Financiranje materijalnih i financijskih rashoda nužnih za realizaciju nastavnog plana i programa javnih potreba osnovnoškolskog obrazovanja.
* Osiguravanje financijskih sredstava za održavanje zgrade škole.
* Nabava besplatnih udžbenika za obvezne i izborne nastavne predmete učenicima osnovnih škola osigurana u Državnom proračunu
* Besplatni obroci - školske marende za sve učenike
* Poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, te druge školske projekte, priredbe i manifestacije.
* Omogućavanje učenicima razvoj interesa, sklonosti, sposobnosti i međusobne suradnje u radu. Stjecanje, produbljivanje i primjena tehničkih, gospodarskih i društvenih znanja.
* Sudjelovanje učenika na županijskim i državnim natjecanjima, smotrama i susretima.
* Zadaća nam je njegovati kulturnu i povijesnu baštinu Bribira, koja je podloga za izradu autohtonih suvenira te ukrasnih i uporabnih predmeta školske zadruge.
* Obuka plivanja učenika 2. razreda.
* Organizirani produženi boravak i učenje za učenike zaposlenih roditelja.
* Najmom školske dvorane i zemljišta ostvariti vlastiti prihod. Ostvarenim vlastitim prihodom planirati nabavu opreme radi podizanja pedagoškog standarda škole.

Obrazloženjem posebnog dijela Izvještaja o izvršenju financijskog plana, dali smo informaciju o izvršenju planiranih programa i ostvarenih ciljeva.

Jedan od glavnih pokazatelja uspješnosti provođenja programa su rezultati koje naši učenici postižu na natjecanjima znanja, susretima i smotrama od Županijske do državne razine.

Izvršenje plana u većini programa i aktivnostima u gotovo 100% iznosu, te ostvarenje zadanih ciljeva, pokazatelji su uspješnosti rada škole.

1. **POSEBNI IZVJEŠTAJI**

Posebni izvještaji iz članka 46. do 51. Pravilnika u godišnjem izvještaju o izvršenju financijskog plana proračunskog korisnika su:

**Izvještaj o zaduživanju na domaćem i stranom tržištu novca i kapitala**

Škola se u 2024. godini nije zaduživala na domaćem i stranom tržištu novca i kapitala te nemamo zaduživanja po dugoročnim kreditima i zajmovima.

**Izvještaj o korištenju sredstava fondova Europske unije**

Izvještaj o korištenju sredstava fondova Europske unije sadrži podatke o evidentiranim prihodima i primicima te rashodima i izdacima iz fondova Europske unije.

Škola ne koristi sredstva fondova Europske unije.

**Izvještaj o danim zajmovima i potraživanjima po danim zajmovima**

Izvještaj o danim zajmovima i potraživanjima po danim zajmovima sadrži pregled danih zajmova i potraživanja za dane zajmove.

Škola nema dane zajmove i potraživanja.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.**

Stanje nenaplaćenih potraživanja na kraju proračunske godine:

* nedospjela potraživanja odnose se na račune za najam dvorane i produženi boravak za prosinac 2024. godine, koji su podmireni u siječnju 2025. godine.
* Škola redovito prati naplatu svojih potraživanja, stoga nema dospjelih potraživanja.

|  |  |  |
| --- | --- | --- |
| POTRAŽIVANJAna dan 31.12.2024. | Nedospjela potraživanja | Dospjela potraživanja |
| UKUPNO: | 133,40 | 0,00 |

Stanje nepodmirenih dospjelih obveza na kraju proračunske godine:

* Škola redovito podmiruje svoje obveze, stoga nema nepodmirenih dospjelih obveza.

|  |  |
| --- | --- |
| OBVEZE na dan 31.12.2024. | Dospjele obveze  |
| UKUPNO: | 0,00 |

**Izvještaj o stanju potencijalnih obveza po osnovi sudskih sporova proračunskog korisnika na kraju proračunske godine.**

Škola nema potencijalnih obveza po osnovi sudskih sporova.

**Izvještaj o danim jamstvima i plaćanjima po protestnim jamstvima.**

Škola nema dana jamstva.

**ZAVRŠNE ODREDBE**

Prema članku 52. Pravilnika, Prijedlog izvještaja o izvršenju financijskog plana za 2024. godinu Osnovne škole dr. Josipa Pančića Bribir, dostavlja se Školskom odboru na usvajanje. Nakon donošenja Odluke o prihvaćanju Prijedloga izvještaja, Škola je dužna isti dostaviti osnivaču Primorsko-goranskoj županiji prema zadanim rokovima.

Prema članku 57. stavak 2. Pravilnika, Škola je obvezna Izvještaj o izvršenju financijskog plana objaviti na svojim mrežnim stranicama u roku od 15 dana od dana usvajanja od strane Školskog odbora.

Sastavni dio ovog Izvještaja o izvršenju financijskog plana su (excel) tablice koje se nalaze u privitku.

**PRILOŽENE TABLICE:**

 - Sažetak općeg dijela

 - Prihodi i rashodi po ekonomskoj klasifikaciji

 - Prihodi i rashodi po izvorima financiranja

 - Rashodi po funkcijskoj klasifikaciji

 - Rashodi po programskoj i ekonomskoj klasifikaciji te izvorima financiranja

Izvještaj izradila:

Voditeljica računovodstvaRavnatelj

Anita Saftić-Turjak Goran Matić, prof.

KLASA: 400-07/25-01/2

URBROJ: 2107-35-25-1

U Bribiru, 25.03.2025.